Fejø

Kunst på Fejø - midt i dagligdagen og naturen
2026-06-27 - 2026-08-23 | Ro Naturcamp, Herredsvej 9B, 4944, Danmark
Rundt omkring på Fejø er der spændende kunst fra 27. juni til 23. august 2026. Det står midt i dagligdagen og naturen.
Sydhavsøen Fejø har fået en ny kunstbiennale: Of Gardens – the Secret Motions of Things er en stedsspecifik udstilling, hvor ni samtidskunstnere går i dialog med øens offentlige og private rum – fra kirke og havn til færgedæk, skibsværft og landskab. Initiativtager, kunstner og kurator Andreas Rasmussen har sammen med medkurator og kunsthistoriker Vanja Falk videreudviklet formatet, der blev afviklet første gang i Jyderup i 2020, til en biennale. Målet er at gøre samtidskunst tilgængelig for publikum uden for de større byer og relevant for Fejøs lokalsamfund og besøgende på Lolland og det sydlige Sjælland.
Se her, hvor kunsten er. Besøg den og nyd den!
